钦定古今图书集成/明伦汇编/闺媛典/第156卷 > 曹云珮妻邢氏〈附诸妇十八人〉
## 钦定古今图书集成/明伦汇编/闺媛典/第156卷 > 曹云珮妻邢氏〈附诸妇十八人〉

按《濮州志》：“邢氏，曹云珮妻。年二十四，夫亡守节，教子
齐及遗腹子鲁，俱为诸生。”又：“李廷美妻张氏，年二十
七，夫亡，抚嗣子长入庠序。潘柱妻刘氏，年十九守节，
教子一柱，为诸生。李承器妻王氏，年二十八而寡，守
子大纶，亦早丧。纶妻郭氏，年二十六，守志如姑，训子
本深成立。诸生梁邦仕妻袁氏，年二十七丧夫，守子”
接武为诸生。郭廷弼妻李氏，年二十六守节，抚继孙
湘为诸生。潘尚质妻高氏，年二十七夫亡，抚子继善，
亦早丧。善妻王氏，抚子珮，姑妇共老。诸生彭植妻辛
氏，年二十六守节，抚子嗣贤成立。安石妻李氏，年二
十寡，抚子则久。李梅妻宋氏，年二十五寡，抚子延年。
黄晟妻李氏，年二十五夫亡，子金珠幼，抚之成立。苏
采继室王氏，年二十五，夫亡。抚育前室子光燮成立。
诸生郭东棐妻范氏，年二十五寡。李世雍妻许氏，年
二十一寡。并守节终老。许年七十二卒。邢万臣妻崔
氏，年二十一，夫亡，守节五十馀年。魏仲宝妻许氏，年
二十夫亡，守节五十年。苏经妻刘氏，年二十四寡，守
节四十八年。自范及刘皆贫苦，无子。